《上元日山海关即事》
清代·许兆椿

春月初圆第一宵，别离草草路迢迢。还家梦是今朝好，明日关城隔更遥。

作者简介：（?—1814）湖北云梦人，字茂堂，号秋岩。乾隆三十七年进士。由编修累迁江宁知府。嘉庆间历任江宁布政使、仓场侍郎、漕运总督、贵州巡抚、刑部侍郎。在官约束胥吏极严，有清直之誉。工诗善书。有《秋水阁诗钞》。